જગત આમ જોઈએ તો આંખોનો મેળો છે, પંખીની આંખમાંથી નીતરતું આકાશ, ભેંસની આંખમાં તળાવ-સ્નાનના ભીનાશ ભર્યાં શાંતિનાં કુંડાળાં, કૂતરાની હાંફતી આંખોમાં થાકી ગયેલું વફાદારીના વાદળનું એક પૂમડું, આંગણે રમતા બાળકની આંખમાંથી છલકાઇ ઊઠેલું વિસ્મય, નવોઢાની આંખમાં મેંદી મૂકેલો સ્વપ્નાંઓની સંતાકૂકડી, મંદિરના મહારાજની અગરબત્તીનો ધુમાડો ચાવતી આંખો, દુર ઓટલે બેઠેલા માજીની આંખોમાં ડોકિયું કરીને માથું ઓળાવતી ઘડિયાળ.